VS00017759
Datum: 2009-06-15T02:00:00.000+02:00
datum_sodbe_i_stopnje: 2015-09-15T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe vida in njihove posledice
fischer: hudi primeri
odskodnina: 57.000 EUR
opombe: II Ips 330/2016 Revizija prvega toženca je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 60 let

On nezgodi star 46 let - po poklicu visokokvalificirani varilec.

## Škodni dogodek

Nesreča pri delu - v oko je oškodovancu z razdalje 6 metrov priletel del rezalne plošče kotne brusilke.

## Poškodba

Prebojna rana desnega zrkla z raztrganjem beločnice in izpadom steklovine ter popolna osušitev zrkla - izguba vida. Zaradi poškodbe se je razvila psihoreaktivna simptomatika s prevladujočp depresivno simptomatiko, nato pa še prilagoditvena motna.

Zdravljenje je trajalo 284 dni.

## Telesne bolečine

12.000 EUR Zelo hude telesne bolečine - 1 dan, srednje hude telesne bolečine - 14 dni, lažje telesne bolečine - 1 mesec, občasne lažje bolečine še vedno v povezavi z vremenskimi spremembami.

#### Hospitalizacija

15 dni - dve operaciji. Potrebna je bila popolna odstranitev zrkla in vstavitev proteze.

#### Ambulantno zdravljenje

Številne preiskave in prevezi očesa.

Psihiatrično zdravljenje zaradi psihoreaktivne simptomatike - 9 mesecev.

#### Rehabilitacija

Fizioterapija zaradi vstavitve očesne proteze.

#### Nevšečnosti med zdravljenjem

Splošna anestezija (2x), odvzem krvi za laboratorijske preiskave. odvisnost od negovalnega osebja, več pregledov z aparati z močno svetlobo, terapija v obliki kapljic, mazil za oko, protibolečinska in antibiotična sredstva.

## Strah

3.000 EUR Zelo hud eksistenčni strah ob dogodku in do naslednjega dne, ko mu je bila predočena izguba očesa - 1 dan; sekundarni strah za izid zdravljenja (izguba zaposlitve, strah za prihodnost in preživetje družine).

## Zmanjšanje življenjske aktivnosti

36.000 EUR 35% ZŽA; stanje je dokončno in vida na očesu ni mogoče več vzpostaviti. Izrazito so se poslabšale možnosti zaposlitve na poklicnem področju zaradi nezmožnosti opravljanja dela visokokvalificiranega varilca. Zaradi izgube stereoskopskega vida je omejen pri aktivnostih, kjer je vid pomemben - npr. igre z žogo. Ne igra več malega nogometa s katerim se je rekreativno ukvarjal. Srečuje se z omejitvami v vsakdanjem življenju, pri branju in gledanju televizije se hitro utrudi, težave ima pri slabši ali močnejši svetlobi v prostoru. Otežena je hoja po stopnicah in vožnja zaradi okrnitve vidnega polja.

Opis invalidnosti

III. kategorija invalidnosti in 30% telesna okvara.

## Skaženost

6.000 EUR Skaženost je trajala 6 let. Proteza spremenjenega obraza ne prekrije, saj je ob pogovoru vidno, da je oko negibno. Gre za najbolj opazen in zaznaven del telesa pri komunikaciji. Ob upoštevanju odškovančeve občutljivosti (depresivne motnje) je stanje zanj še toliko bolj obremenjujoče.

---

Obligacijski zakonik (2001) - OZ člen 179